b'\n_START_ARTICLE_\nKavovec\n_START_SECTION_\nZgodovina\n_START_PARAGRAPH_\nKavovec verjetno izvira iz etiopske pokrajine Kafa, \xc4\x8deprav to ni vsesplo\xc5\xa1no sprejeto. Po nekaterih teorijah naj bi izviral tudi iz Jemna. Pridelek se je najprej raz\xc5\xa1iril na Arabskem polotoku pribli\xc5\xbeno v 13. stoletju. Na \xc5\xa1iritev je verjetno vplivala islamska prepoved pitja alkoholnih pija\xc4\x8d. Pred letom 1600 je bila predelava kavovih semen skrbno varovana skrivnost, zato rodovitnih zrn ni bilo mo\xc4\x8d najti zunaj polotoka. Kasneje so, verjetno zaradi tihotapljenja zrn, za\xc4\x8deli vzgajati kavovce tudi v Indiji. Okoli leta 1650 so kavovec za\xc4\x8deli uva\xc5\xbeati v Anglijo, kjer so v Oxfordu in Londonu so odprli prve kavarne. Za\xc4\x8deli so jih vzgajati tudi v britanskih kolonijah, vendar so jih uni\xc4\x8dile bolezni, zato so nasade nasadili s \xc4\x8dajevci._NEWLINE_Do 18. stoletja je kava postala raz\xc5\xa1irjena pija\xc4\x8da v Evropi. Evropski kolonialisti so zaradi doma\xc4\x8dih potreb uvedli kavovec v tropske de\xc5\xbeele po svetu. Evropske zahteve po koli\xc4\x8dini kavovcev so postale tako velike, da so ljudje razvili nadomestke s podobnim okusom iz razli\xc4\x8dnih pra\xc5\xbeenih rastlinskih tvarin - cikorijina in regratova korenika, \xc5\xbeelod, smokva, ... VZdru\xc5\xbeenem kraljestvu so med 2. svetovno vojno ob zapori nem\xc5\xa1kih voja\xc5\xa1kih podmornic za kavin nadomestek uporabljali \xc5\xbeelode.'